یؤن دییش‌دیرن دوریان قاسیرغاسی قوزئی‌یه ایرلیله‌ییر
آمریکا‌نین گونئی-دوغو ساحل‌لرینه یاخین‌لاشان و کاتقوری 4 سویه‌سینی قورویان دوریان قاسیرغاسی‌نین یؤن دییش‌دیره‌رک فلوریدا یئرینه قوزئی‌دکی ایالت‌لره یؤنلدی.
آمریکا میللی قاسیرغا مرکزی، دوریانی کاتقوری 4 سویه‌سینده قاسیرغا اولا‌راق تانیملانمایا داوام ائدیر. مرکز، شیدتی‌نین دنیز اوزرینده زامان زامان دییشمه‌سینه باخمایا‌راق قاسیرغانین گوجونو قورودوغونو آچیقلادی.
دوننه قدر ائتدیگی تخمین‌لرده دوریانین فلوریدا ایالتینینی ووراجاغینی ایفاده ائدن مرکز، سون تخمین‌لرینده قاسیرغانین یؤنینی قوزئی‌یه چئویردیگینی ایشاره ائتدی.
بونا گؤره دوریاناین فلوریدانین قوزئیینده یئر الان جورجیا، گونئی کارولینا و قوزئی کارولینا ایالت‌لرینی وورا بیله‌جگی ایفاده ائدیلدی. گونئی کارولینا والی‌سی هنری مکمستر، ایالتده عاجیل وضعیت اعلان ائتدی.
قاسیرغانین فلوریدا ایالتی‌نین تخمینن 600 کیلومتر دوغوین‌دن قوزئی‌یه دوغرو ایرلیلدیگی قئید ائدیلدی. مسئولیت‌لر، دوریانین قورویا چاتدیق‌دان سونرا یوک‌لو میقداردا یاغیش بوراخا‌راق اؤلومجول سو باسقین‌لارینا یول آچا بیله‌جگینه دقت چکدی.
قاسیرغانین مرکزین‌دکی کولک سرعتی‌نین ایسه ساعاتدا 220-240 کیلومتره چاتدیغی قئید ائدیلدی.
آمریکا پرزیدنتی دونالد ترامپ دا هفته سونو لهستانا ائدجگی سفری لغو ائده‌رک قاسیرغایلا علاقه‌دار گلیشمه‌لری تعقیب ائتمک اوچون باشکند واشنگتوندا قالماغا قرار وئرمیشدی.
